Ericu950/Stoicheia-meter-silver huggingface dataset:
ἔδοξε τῷ ἁγίῳ πνεύματι μηδὲν ἐπιτίθεσθαι ὑμῖν , πλὴν τῶν ἐπάναγκες .
ἔδοξε τῷ ἁγίῳ πνεύματι .
Εἰ ὑπόκειται , διὰ τί αὐτῷ ἔδοξεν ;
εἰ ὑπὸ νόμων ἐστὶ τὸ πνεῦμα καὶ δουλεύει , πῶς ἔδοξε τῷ ὑποκειμένῳ ;
Οὐχ ἃ τῷ βασιλεῖ δοκεῖ , ταῦτα καὶ γίνεται , μὴ τὰ τοῖς ἀρχομένοις παριστάμενα 0 ;
ὡς τῷ κυρίῳ ἔδοξε , φησὶν ὁ Ἰώβ .
ἔδοξε τῷ ἁγίῳ πνεύματι , φασὶν οἱ ἀπόστολοι .
ὁμότιμος ἡ λέξις τῆς αὐθεντίας , ἐπειδὴ ἀμέριστος ἡ δόξα τῆς βασιλείας 0 .
ἀλλ εὑρίσκει πάλιν ἡ κακία τῶν αἱρετικῶν παρείσδυσιν .
ἆρα γάρ , ἐπειδὴ εἶπον , φασίν , οἱ ἀπόστολοι Ἔδοξε τῷ ἁγίῳ πνεύματι , ἐπήγαγον δὲ καὶ ἡμῖν , παρὰ τοῦτο αὐθεντίαν ἔχουσι θεότητος οἱ ἀπόστολοι ;
ταῦτα μελετάσθω , ἵνα μὴ ἀγυμνάστοις ψυχαῖς ἐμβάλλωσι τὸν ἰὸν αὐτῶν τῆς ἀπειθείας , ἵνα μὴ ταῖς ἀκοαῖς τῶν ἀκεραίων αἱρετικὴν ἀσέβειαν ἐγχέωσι Τοιαῦτα γὰρ πολλάκις σεμνολογοῦσι ·
μηδέν σε , φησίν , ἀδελφέ , ξενίσῃ τῶν εἰρημένων .
ὡς ἀδελφὸν καλεῖ καὶ ὡς πολέμιον ἀναιρεῖ .
μὴ θαυμάσῃς , φησίν , εἰ περὶ τοῦ ἁγίου πνεύματος εἶπον οἱ ἀπόστολοι ·
ἔδοξε τῷ ἁγίῳ πνεύματι , ἀλλ ὅρα καὶ τὸ ἐπαγόμενον .
ἔδοξε τῷ ἁγίῳ πνεύματι καὶ ἡμῖν .
ἔδοξε τοῖς ἀποστόλοις .
ἆρα θεοὶ οἱ ἀπόστολοι 0 ;
ἄρα θεοῦ ἔχουσι τὴν αὐθεντίαν ;
ὅταν ταῦτα λέγῃ ὁ αἱρετικός , ἡμεῖς ἀπὸ τῆς ἁγίας γραφῆς τὰ βέλη προφέρωμεν .
τὰ γὰρ βέλη τοῦ δυνατοῦ ἠκονημένα ἐν καρδίᾳ τῶν ἐχθρῶν τοῦ βασιλέως πεμπόμενα 0 .
τί οὖν ἔστι πρὸς αὐτὸν εἰπεῖν ;
Εἰ τὸ συνῆφθαι τοὺς ἀποστόλους τῷ ἁγίῳ πνεύματι ἐλαττοῖ τοῦ πνεύματος τὴν ἀξίαν , οὐκοῦν καὶ τὸ συνῆφθαι Μωϋσῆν τῷ θεῷ ἐλαττοῖ τοῦ θεοῦ τὴν ἀξίαν .
Οἷόν τι λέγω .
ἐὰν μὴ μέγα νομίσῃς τὸ Ἔδοξε τῷ ἁγίῳ πνεύματι , διὰ τὸ συνῆφθαι τοὺς ἀποστόλους , οὐκ ἄρα μεγάλην δυνήσῃ λέγειν οὐ δὲ τὴν εἰς θεὸν πίστιν διὰ τὸ συνῆφθαι καὶ Μωϋσῆν τῷ θεῷ .
ἐπίστευσέν ὁ λαὸς εἰς τὸν θεὸν καὶ εἰς τὸν Μωϋσῆν .
ἀλλὰ καὶ ἕτερον προενέγκωμεν βέλος .
Εἰ καθαιρεῖ τοῦ πνεύματος τὴν ἀξίαν συνημμένη ἡ δόξα τῶν ἀποστόλων , ὑβρίζει τὸν θεὸν καὶ ἐλαττοῖ αὐτοῦ τὴν δόξην Σαμουὴλ προσκείμενος .
γέγραπται γάρ ·
καὶ ἐφοβήθη πᾶς ὁ λαὸς τὸν κύριον καὶ τὸν Σαμουήλ .
πάλιν καὶ τρίτον ἄλλο προσενέγκωμεν βέλος κατὰ τῆς ἀσεβείας .
ἐλαττοῖ τοῦ πνεύματος τοῦ ἁγίου τὴν ἀξίαν καὶ τὴν θεϊκὴν αὐθεντίαν τὸ συνῆφθαι τῷ πνεύματι τοὺς ἀποστόλους , Ἐλαττοῖ τοῦ θεοῦ τὴν ἀξίαν καὶ Γεδεὼν προσκείμενος αὐτοῦ τῇ προσηγορίᾳ 0 .
ἐβόησε γὰρ πᾶς ὁ λαὸς πολεμῶν ·
ῥομφαία τῷ κυρίῳ καὶ τῷ Γεδεών 0 .
ὥσπερ οὖν συνῆπται Μωϋσῆς τῷ θεῷ , οὐχ ὡς ὁμότιμος τοῦ θεοῦ , ἀλλ ὡς ὑπηρέτης θεοῦ 0 ·
καὶ Σαμουὴλ τῷ θεῷ , οὐχ ὡς ὁμότιμος , ἀλλ ὡς προφήτης 0 1 ·
καὶ Γεδεὼν τῷ θεῷ οὐχ ὡς ὁμότιμος , ἀλλ ὡς στρατηγὸς τοῦ πολέμου 0 1 .
Οὕτω καὶ οἱ ἀπόστολοι τῷ πνεύματι , ὡς κήρυκες τοῦ εὐαγγελίου 0 1 .
γνώριζε τοίνυν τὴν αὐθεντίαν καὶ μὴ ὕβριζε τοῦ πνεύματος τὴν ἀξίαν .
γνώριζε τῆς ἁγίας τριάδος τὴν ἔνθεον θεολογίαν , πατρὸς καὶ υἱοῦ καὶ ἁγίου πνεύματος .
Αὕτη ἐστὶν ἡ ἄκτιστος φύσις , ἡ ἀληθινὴ ἀξία , ἡ ἀμέριστος βασιλεία , ἡ ἄσχιστος τιμή , ἡ ἀδιαίρετος ἐλπίς , ἡ ἀκατάληπτος δόξα τοῦ πατρὸς καὶ τοῦ υἱοῦ καὶ τοῦ ἁγίου πνεύματος ·
ᾧ πρέπει πᾶσα δόξα , τιμὴ καὶ προσκύνησις εἰς τοὺς αἰῶνας τῶν αἰώνων 0 .
ἀμήν 0 .
πάντοτε μὲν ὁ θεῖος ἀπόστολος θείᾳ καὶ οὐρανίῳ κέχρηται γλώττῃ , καὶ μετὰ πολλῆς ἐπιστήμης τὸν εὐαγγελικὸν ὑφαίνει λόγον ·
οὐκ ἐξ οἰκείας γνώμης ἁπλῶς φθεγγόμενος , ἀλλ ἐκ τῆς βασιλικῆς αὐτοῦ αὐθεντίας προφέρων τὰ δόγματα ·
ἐξαιρέτως δὲ ταύτῃ κέχρηται τῇ ἐπιστήμῃ , ὅταν τὸν τῆς μετανοίας εἰσάγῃ λόγον τοῖς ἁμαρτάνουσι ·
περὶ δὲ αὐτοῦ τοῦ κεφαλαίου πάντας ὑμᾶς ὑπομνήσω .
ἠκούσατε τοίνυν , ἵνα ἐκ μέρους ἅψωμαι τῶν εἰρημένων , Μήπως ἐλθὼν πολλοὺς πενθήσω τῶν προημαρτηκότων , καὶ μὴ μετανοησάντων .
ἄνθρωπος μὲν ἦν τῇ φύσει ὁ μέγας οὗτος διδάσκαλος , θεοῦ δ ὑπηρέτης τὴν πρόθεσιν 0 ·
διὰ τοῦτο ὥσπερ οὐρανίῳ κέχρηται γλώττῃ , καὶ ὡς ἐξ αὐτῶν τῶν οὐρανῶν φθεγγόμενος , οὕτω καὶ τοῖς ἁμαρτάνουσιν ἀπειλεῖ , καὶ τοῖς μετανοοῦσιν ἱλασμὸν ἐπαγγέλλεται .
ὅταν δὲ ταῦτα εἴπω , οὐ τῇ Παύλου γλώττῃ τὴν αὐθεντίαν ἐπιγράφω , ἀλλ ἐπὶ τὴν τοῦ θεοῦ χάριν τὸ πᾶν ἀναφέρω , Εἰ δοκιμὴν ζητεῖτε τοῦ ἐν ἐμοὶ λαλοῦντος Χριστοῦ ;
ὑποτίθεται τοίνυν τοῖς ἁμαρτάνουσι φάρμακον εὐεργεσίας , καὶ μετάνοιαν εἰς σωτηρίαν .
συνέδραμε δὲ σήμερον τῇ ἀποστολικῇ ἀναγνώσει καὶ ἡ εὐαγγελικὴ τοῦ σωτῆρος αὐθεντία , ἁμαρτιῶν ἄφεσιν ἀφθόνως χαριζομένη .
τέκνον , ἀφέωνταί σοι αἱ ἁμαρτίαι σου αἱ πολλαί .
ἄφεσις δὲ ἁμαρτιῶν πηγὴ σωτηρίας καὶ ἔπαθλον μετανοίας 0 ·
ἰατρεῖον γάρ ἐστιν ἀναιρετικὸν τῆς ἁμαρτίας ἡ μετάνοια ·
δῶρόν ἐστιν οὐράνιον , δύναμις θαυμαστή , χάριτι νικῶσα τὴν τῶν νόμων ἀκολουθίαν .
διὰ τοῦτο οὐ πόρνον ἀποσείεται , οὐ μοιχὸν ἀποσοβεῖ , οὐ μέθυσον ἀποστρέφεται , οὐκ εἰδωλολάτρην βδελύσσεται , οὐ λοίδορον ἀπελαύνει , οὐ βλάσφημον ἀποδιώκει , οὐκ ἀλαζόνα , ἀλλὰ πάντας μεταποιεῖ .
χωνευτήριον γάρ ἐστι τῆς ἁμαρτίας ἡ μετάνοια .
ἀναγκαῖον δὲ πρῶτον γνωρίσαι τοῦ θεοῦ τὸν σκοπόν , οὐκ ἐξ ἡμετέρων ἐννοιῶν ἐπιβάλλοντας ταύτῃ τῇ θεωρίᾳ , ἀλλ ἐξ αὐτῶν τῶν θείων γραφῶν μεμαρτυρημένην ἀποδεικνύντας τὴν ἀλήθειαν 0 .
σκοπὸς τῷ θεῷ μακροθυμεῖν τοῖς ἁμαρτάνουσι 0 ·
διπλοῦς ἐστιν εἰς σωτηρίαν ἵλεως ·
μνηστευόμενος αὐτοῖς τὴν ἐκ μετανοίας σωτηρίαν , καὶ τοῖς ἐξ αὐτῶν ἀπογόνοις τοῖς εἰς ἀρετὴν ἐπιδιδόναι μέλλουσι ταμιευόμενος τὴν εὐεργεσίαν 0 .
καὶ ἵνα πάλιν ἀναλάβω τὸν λόγον , ὁ θεὸς μακροθυμεῖ , ἵνα καὶ ὁ ἁμαρτάνων μετανοήσῃ , καὶ τοῖς ἐξ αὐτοῦ τικτομένοις μὴ ἀποκλείσῃ τὴν σωτηρίαν .
Κ ἂν γὰρ αὐτὸς ὁ ἁμαρτάνων ἀμετανόητα πταίῃ , φείδεται πολλάκις τῆς ῥίζης , ἵνα φυλάξῃ τοὺς καρπούς ·
πολλάκις μὲν οὖν καὶ αὐτὴν μεταβάλλει τὴν ῥίζαν , ὡς ἔφθην εἰπών ·
ἀλλ ἐπειδὰν εἰς παντελῆ κακίαν ἐκείνη πέσῃ , ὁ θεὸς ὑπερτίθεται χρησίμως τὴν τιμωρίαν , ἀναμένων τῶν μετανοούντων τὴν σωτηρίαν ·
καὶ ὅπως ἄκουε Θάρρα ὁ πατὴρ Ἀβραὰμ εἰδώλων ἦν προσκυνητής , ἀλλ οὐ δέδωκεν ἐνταῦθα τῆς ἀσεβείας τὴν δίκην ·
καὶ εἰκότως 0 .
Εἰ γὰρ προλαβὼν ὁ θεὸς ἀπέτεμε τὴν ῥίζαν , πόθεν ὁ τοσοῦτος καρπὸς τῆς πίστεως ἀνεδίδοτο ;
τί τοῦ Ἡσαῦ μοχθηρότερον 0 ;
σκόπει μοι καὶ ἑτέρας φιλανθρωπίας ὑπόθεσιν .
τί τῆς κακίας ἐκείνης ἀναιδέστερον 0 ;
οὐ πόρνος καὶ βέβηλος 0 ;
οὐ μητρολοίας καὶ πατρολοίας 0 ;
οὐκ ἀδελφοῦ φονεὺς ὅσον εἰς πρόθεσιν 0 ;
οὐχ ὑπὸ τοῦ θεοῦ μισούμενος 0 ;
τὸν Ἰακὼβ ἠγάπησα , τὸν δὲ Ἡσαῦ ἐμίσησα .
Εἰ τοίνυν πόρνος καὶ ἀδελφοκτόνος καὶ βέβηλος καὶ μεμισημένος , διὰ τί μὴ ἀφανίζεται 0 ;
διὰ τί μὴ ἐκκόπτεται ;
διὰ τί παραχρῆμα τὴν προσήκουσαν τιμωρίαν οὐ δέχεται ;
διὰ τί 0 ;
καλὸν ὡς ἀληθῶς καὶ τὴν αἰτίαν εἰπεῖν 0 .
Εἰ ἐξεκόπη , μέγιστον καρπὸν δικαιοσύνης ὁ κόσμος ἀπώλεσεν ἄν .
καὶ ὁποῖον , ἄκουε .
ἡσαῦ ἐγέννησε τὸν Ῥαγουήλ , Ῥαγουὴλ τὸν Ζαρά , Ζαρὰ τὸν .
ὁρᾷς πηλίκον ὑπομονῆς ἄνθος ἠφανίζετο , εἰ προλαβὼν ὁ θεὸς δίκην ἀπῄτησε τὴν ῥίζαν ;
καθ  ὅλων οὖν τῶν πραγμάτων ταύτην ἐκλάμβανε τὴν θεωρίαν .
διὰ τοῦτο μακροθυμεῖ τοῖς Αἰγυπτίοις ἀνύποιστα βλασφημοῦσι , διὰ τὰς νῦν ἀνθούσας ἐκκλησίας ἐν Αἰγύπτῳ , διὰ τὰ μοναστήρια καὶ τοὺς ἀγγελικὸν ἐπανῃρημένους βίον .
καὶ γάρ , ὥς φασιν οἱ τῶν νόμων τῶν κοινῶν ἔμπειροι , καὶ ὡς οἱ Ῥωμαίων παρακελεύονται νόμοι , τὴν κυοφοροῦσαν , εἴ ποτε περιπέσοι πταίσματι θανάτου δίκην ἐπάγοντι , μὴ πρότερον ἀναιρεῖσθαι , πρὶν ἂν τέκῃ τὸ κυοφορούμενον 0 ·
καὶ μάλα εἰκότως οὐ γὰρ ἐδικαίωσαν οἱ καλῶς τεθεικότες τοὺς νόμους συναφανισθῆναι τὸ ἀναμάρτητον τῇ ἁμαρτησάσῃ .
Εἰ δὲ οἱ ἀνθρώπινοι νόμοι φείδονται τῶν μηδὲν ἡμαρτηκότων , ὁ θεὸς οὐ πολλῷ μᾶλλον εἰκότως φυλάξει τὴν ῥίζαν , τοῖς καρποῖς ταμιευόμενος τὴν ἐκ τῆς μετανοίας εὐεργεσίαν ;
λάβε μοι λοιπὸν καὶ ἐπ αὐτῶν τῶν ἁμαρτανόντων τὴν ἐκ μετανοίας εὐεργεσίαν ·
καὶ γὰρ καὶ ἐπὶ τούτων ὁ αὐτὸς τῆς φιλανθρωπίας ἀποδίδοται λόγος .
Εἰ προελάμβανεν ἡ δίκη τὴν διόρθωσιν , ὁ κόσμος παντελῶς ἀπώλλυτο καὶ διεφθείρετο ·
εἰ ὀξὺς ἦν πρὸς τιμωρίαν ὁ θεός , οὐκ ἂν ἐκτήσατο Παῦλον ἡ ἐκκλησία , οὐκ ἐδέχετο τὸν τοιοῦτον καὶ τηλικοῦτον .
διὰ τοῦτο οὖν ὑπερέθετο βλασφημοῦντα , ἵνα δείξῃ μετανοοῦντα .
ἡ τοῦ θεοῦ μακροθυμία τὸν διώκτην ἐποίησε κήρυκα ·
ἡ τοῦ θεοῦ μακροθυμία τὸν λύκον μετέβαλεν εἰς ποιμένα ·
ἡ τοῦ θεοῦ μακροθυμία τὸν τελώνην ἐποίησεν εὐαγγελιστήν ·
ἡ τοῦ θεοῦ μακροθυμία πάντας ἡμᾶς ἠλέησε , πάντας μετέβαλε , πάντας μετέστρεψεν .
ἐὰν ἴδῃς τόν ποτε μέθυσον νηστευτήν , ἐὰν ἴδῃς τόν ποτε βλάσφημον θεολόγον , ἐὰν ἴδῃς τόν ποτε αἰσχραῖς ᾠδαῖς τὸ στόμα μολύναντα , νῦν τοῖς θείοις ὕμνοις τὴν ψυχὴν καθαίροντα , θαύμαζε τὴν μακροθυμίαν τοῦ θεοῦ καὶ ἐπαίνει τὴν μετάνοιαν καὶ ἐκ τῆς ἀλλοιώσεως λέγε ἀναλαβών ·
Αὕτη ἡ ἀλλοίωσις τῆς δεξιᾶς τοῦ ὑψίστου 0 .
ἀγαθὸς μὲν ὁ θεὸς πρὸς πάντας , ἐξαιρέτως δὲ τὴν ἑαυτοῦ μακροθυμίαν ἐνδείκνυται πρὸς τοὺς ἁμαρτάνοντας 0 .
καὶ εἰ βούλει ξένον ἐπακοῦσαι λόγον , ξένον μὲν ὅσον εἰς συνήθειαν , ἀληθινὸν δὲ ὅσον εἰς εὐσέβειαν , ἄκουσον 0 1 .
βαρὺς ὁ θεὸς πανταχοῦ φαίνεται τοῖς δικαίοις , χρηστὸς δὲ τοῖς ἁμαρτωλοῖς , καὶ ταχὺς εἰς φιλανθρωπίαν 0 ·
τὸν ἁμαρτάνοντα καὶ πεσόντα διανίστησι , καί φησι πρὸς αὐτόν ·
μὴ ὁ πίπτων οὐκ ἀνίσταται ;
ἢ ὁ ἀποστρέφων οὐκ ἐπιστρέφει ;
καὶ Ἱνατί ἀπέστρεψεν ἀποστροφὴν ἀναιδῆ ἡ ἀσύνετος θυγάτηρ Ἰούδα ;
καὶ πάλιν 0 ·
ἐπιστράφητε πρός με , καὶ ἐπιστραφήσομαι πρὸς ὑμᾶς .
καὶ ἑτέρωθι δὲ ὅρκῳ βεβαιοῖ τὴν ἐκ μετανοίας σωτηρίαν διὰ πολλὴν φιλανθρωπίαν 0 .
ζῶ γὰρ ἐγώ , λέγει κύριος ·
οὐ βούλομαι τὸν θάνατον τοῦ ἁμαρτωλοῦ , ὡς τὸ ἐπιστρέψαι καὶ ζῆν αὐτόν 0 .
πρὸς δὲ τὸν δίκαιον λέγει ·
ἐὰν ποιήσῃ ἄνθρωπος πᾶσαν δικαιοσύνην καὶ πᾶσαν ἀλήθειαν , καὶ στραφεὶς ἁμάρτῃ , οὐ μὴ μνησθῶ τῆς δικαιοσύνης αὐτοῦ , ἀλλ ἐν τῇ ἁμαρτίᾳ αὐτοῦ ἀποθανεῖται .
ὢ πολλῆς ἀκριβείας τῆς πρὸς τὸν δίκαιον 0 ·
ὢ πολλῆς δαψιλείας τῆς πρὸς τὸν ἁμαρτάνοντα 0 .
Οὕτω δὲ ποικίλως καὶ διαφόρως μηχανᾶται , οὐκ αὐτὸς μεταβαλλόμενος , ἀλλὰ χρησίμως μερίζων τῆς ἀγαθότητος αὐτοῦ τὰς οἰκονομίας .
καὶ ὅπως , ἄκουε .
τὸν ἁμαρτωλὸν καὶ ἐμμένοντα ταῖς ἁμαρτίαις , ἐὰν φοβήσῃ , εἰς ἀπόγνωσιν αὐτὸν καὶ ἀπαγόρευσιν τῆς ἐλπίδος φέρει ·
τὸν δὲ δίκαιον ἐὰν μακαρίσῃ , χαυνοῖ τῆς ἀρετῆς αὐτοῦ τὸν τόνον , καὶ ὡς ἤδη μακαρισθέντα , ἀμελεῖν αὐτὸν τῆς σπουδῆς παρασκευάζει .
διὰ τοῦτο τὸν μὲν ἁμαρτωλὸν ἐλεεῖ , τὸν δὲ δίκαιον φοβεῖ ·
φοβερὸς γὰρ ἐπὶ πάντας τοὺς περικύκλῳ αὐτοῦ 0 ·
καὶ Χρηστὸς κύριος τοῖς σύμπασι 0 .
φοβερός φησιν ἐστὶν ἐπὶ πάντας τοὺς περικύκλῳ αὐτοῦ .
καὶ τίνες ἂν εἶεν , ἀλλ ἢ οἱ ἅγιοι 0 ;
ὁ θεὸς γάρ , φησὶν ὁ Δαυίδ , ὁ ἐνδοξαζόμενος ἐν βουλῇ ἁγίων , μέγας καὶ φοβερός ἐστιν ἐπὶ πάντας τοὺς περικύκλῳ αὐτοῦ .
ἐὰν ἴδῃ πεσόντα , ἐκτείνει χεῖρα φιλανθρωπίας ·
ἐὰν ἴδῃ ἑστῶτα , ἐπάγει φόβον ·
καὶ τοῦτο δικαιοσύνης καὶ δικαιοκρισίας 0 .
τὸν μὲν γὰρ δίκαιον τῷ φόβῳ στηρίζει , τὸν δὲ ἁμαρτωλὸν τῇ φιλανθρωπίᾳ διεγείρει .
καὶ θέλεις αὐτοῦ γνῶναι τὴν εὔκαιρον ἀγαθότητα καὶ τὴν εὔχρηστον καὶ ἁρμόζουσαν ἡμῖν ἀποτομίαν ;
πρόσεχε ἀκριβῶς , μή σε διαφύγῃ τῆς θεωρίας τὸ μέγεθος ·
ἡ ἁμαρτωλὸς ἐκείνη γυ νὴ ἡ μεμαρτυρημένη ἐπὶ πάσῃ ἁμαρτίᾳ καὶ ἀνομίᾳ , ἡ τοσαῦτα ἁμαρτήσασα , καὶ τοσούτοις ἁμαρτιῶν ἔργοις ἐνεχομένη , διψήσασα τὴν ἐκ μετανοίας σωτηρίαν ὑπεισῆλθε τῷ συμποσίῳ τῶν ἁγίων ·
καλῶ δὲ συμπόσιον ἁγίων , ἐπειδὴ παρῆν ὁ ἅγιος τῶν ἁγίων .
τοῦ γὰρ σωτῆρος κατακεκλιμένου ἐν τῷ οἴκῳ Σίμωνος τοῦ Φαρισαίου , ὑπεισῆλθεν ἡ γυνὴ ἡ ἁμαρτωλὸς ἐκείνη , καὶ τῶν ποδῶν ἥπτετο τοῦ σωτῆρος , καὶ τοῖς δάκρυσιν ἀπέπλυνεν αὐτοῦ τοὺς πόδας , καὶ ταῖς θριξὶν ἐξέματτε ·
καὶ τὴν τοσούτοις κεχωσμένην ἁμαρτήμασι διανίστησιν ὁ φιλάνθρωπος , λέγων ·
ἀφέωνται αὐτῆς αἱ ἁμαρτίαι .
Οὐ γὰρ πρόκειταί μοι νῦν ἐξετάσαι πᾶσαν τὴν ἱστορίαν , ἀλλὰ μόνην παραγαγεῖν τὴν μαρτυρίαν .
ὅρα τοίνυν τὴν δαψίλειαν ·
Οὗ χάριν λέγω σοι , ἀφέωνται αὐτῆς αἱ ἁμαρτίαι αἱ πολλαί , ὅτι πολὺ ἠγάπησε . .
τοσούτων οὖν ἁμαρτημάτων ἀμνηστίαν ἐκομίσατο ἡ ἁμαρτωλὸς γυνή .
καὶ Μαρία δέ , ἡ ἀδελφὴ Μωϋσέως , διὰ μικρὸν γογγυσμὸν λέπρᾳ καταδικάζεται .
τοῖς ἁμαρτάνουσι λέγει ·
ἐὰν ὦσιν αἱ ἁμαρτίαι ὑμῶν ὡς κόκκινον , ὡς χιόνα λευκανῶ 0 ·
καὶ μεταβάλλει τὸ σκότος εἰς φῶς , τῇ μεταβολῇ τῆς μετανοίας , καὶ τοσαύτην κακῶν ἀφθονίαν διαλύει τῇ φωνῇ τῆς ἀγαθότητος ·
πρὸς δὲ τὸν ἐν δικαιοσύνῃ βαδίζοντά φησιν ·
ὃς ἂν εἴπῃ τῷ ἀδελφῷ αὐτοῦ , μωρέ , ἔνοχός ἐστι τῇ γεέννῃ τοῦ πυρός .
ἑνὶ ῥήματι τοσαύτην ἐπέθηκεν ἀκρίβειαν καὶ τοσούτοις ἁμαρτήμασι τοσαύτην μετρεῖ τὴν ἀφθονίαν .
καὶ ἕτερόν μοι σκόπησον θαυμαστόν .
ἐπειδὴ τὰ ἁμαρτήματα ὡς ὀφλήματα ἀναγράφεται , τοῖς μὲν ἁμαρτωλοῖς καὶ τὸ κεφάλαιον συγχωρεῖ μετανοοῦσι ·
παρὰ δὲ τῶν δικαίων καὶ τόκους ἀπαιτεῖ .
προσῆλθεν αὐτῷ χρεωφειλέτης πολλῶν ταλάντων , καὶ ὡς τῇ μετανοίᾳ καὶ τῇ πολλῇ ἱκεσίᾳ ἐδυσώπησε τὴν δίκην , καὶ εἶπε ·
κύριε , μακροθύμησον ἐπ ἐμοί , καὶ πάντα ἀποδώσω .
Οὐκ ἀνέμεινε τὴν ἀπόδοσιν ὁ φιλάνθρωπος , ἀλλὰ τὴν ἐξομολόγησιν λύσιν ἐποίησε τοῦ ὀφλήματος ·
τῷ ὀφειλέτῃ τῶν μυρίων ταλάντων πάντα συνεχώρησε καὶ αὐτὸ τὸ κεφάλαιον .
παρὰ δὲ τῶν δικαίων ἐπαγγέλλεται καὶ τόκους ἀπαιτεῖν ·
διὰ τί γὰρ οὐκ ἐδώκατε τὸ ἀργύριόν μου τοῖς τραπεζίταις ·
κ ἀγὼ ἐλθὼν σὺν τόκοις ἀπῄτησα ;
ταῦτα λέγω , οὐχ ὡς τοῦ θεοῦ πρὸς τοὺς δικαίους ἀπεχθῶς διακειμένου ·
οὐδὲν γὰρ τῷ θεῷ τοῦ δικαίου ποθεινότερον 0 ·
ἀλλ  , ὡς ἔφθην εἰπών , παραμυθεῖται τὸν ἁμαρτωλόν , ἵνα διεγείρῃ ·
φοβεῖ καὶ τὸν δίκαιον , ἵνα στηρίξῃ ·
καὶ τοῖς μὲν τὰ πολλὰ συγχωρεῖ πλημμελήματα ὡς ἐχθροῖς καὶ πεφυσιωμένοις , τοῖς δὲ καὶ περὶ τῶν τυχόντων ἀκριβολογεῖται , μηδὲν αὐτοῖς ἐλλιπὲς εἶναι βουλόμενος εἰς ἀκρότητα .
ὃ γάρ ἐστιν ἐν τῷ κόσμῳ τούτῳ πλούσιος , τοῦτο τῷ θεῷ δίκαιος 0 ·
καὶ ὅ ἐστιν ἐν τῷ κόσμῳ πένης , τοῦτο τῷ θεῷ ἁμαρτωλός 0 ·
οὐδὲν πτωχότερον τοῦ ἁμαρτάνοντος , καὶ οὐδὲν πλουσιώτερον τοῦ δικαιοπραγοῦντος 0 1 .
διὰ τοῦτο περὶ μὲν τῶν ἐν εὐσεβείᾳ καὶ εὐθηνίᾳ διαγόντων Εὐχαριστῶ τῷ θεῷ , ὅτι ἐν παντὶ ἐπλουτίσθητε ἐν αὐτῷ , ἐν παντὶ λόγῳ καὶ πάσῃ γνώσει .
ἴσως πτωχοί εἰσι , διὰ τοῦτο οὐκ ἠδύναντο ἀκούειν λόγον κυρίου .
ὁρᾷς ὅπως πτωχοὺς καλεῖ τοὺς ἀπεσχοινισμένους τῆς εὐσεβείας .
ὡς πτωχοὺς τοίνυν τοὺς ἁμαρτάνοντας ἐλεεῖ , καὶ ὡς πλουσίους τοὺς δικαιοπραγοῦντας ἀπαιτεῖ , τοῖς μὲν διὰ τὴν πενίαν χαριζόμενος , τοῖς δὲ διὰ τὸν τῆς εὐσεβείας πλοῦτον μετὰ πολλῆς ἀκριβείας τοὺς λόγους εἰσπραττόμενος .
ὃ δὲ ποιεῖ ἐπὶ δικαίων καὶ ἁμαρτωλῶν , τοῦτο ποιεῖ καὶ ἐπὶ πλουσίων καὶ πενήτων ·
καὶ ὥσπερ τὸν ἁμαρτάνοντα ἐγείρει διὰ φιλανθρωπίαν , τὸν δὲ δίκαιον φοβεῖ διὰ τῆς ἀποτομίας ·
οὕτω καὶ ἐν τοῖς κοσμικοῖς πράγμασιν διατίθησι τὴν ἑαυτοῦ οἰκονομίαν .
ἐὰν ἴδῃ δυνάστας ἀξιώμασιν ὑπερλάμποντας , βασιλεῖς , ἄρχοντας , πάντας τοὺς ἐν πλούτῳ διαπρέποντας , τούτοις διαλέγεται μετὰ φόβου , καὶ ἐπιτίθησι χρησίμως τῇ δυναστείᾳ τὸν φόβον ·
καὶ νῦν , βασιλεῖς , σύνετε , παιδεύθητε πάντες οἱ κρίνοντες τὴν γῆν ·
δουλεύσατε τῷ κυρίῳ ἐν φόβῳ , καὶ ἀγαλλιᾶσθε αὐτῷ ἐν τρόμῳ , ὅτι Βασιλεύς ἐστι τῶν βασιλευόντων , καὶ κύριος τῶν κυριευόντων .
ὅπου ἀρχὴ δυναστείας , ἐπιτίθησι τὸν φόβον τῆς αὐτοῦ βασιλείας 0 ·
ὅπου ταπείνωσις εὐτελείας , προσφέρει τὸ φάρμακον τῆς ἑαυτοῦ φιλανθρωπίας 0 .
ὁ γὰρ θεὸς οὗτος μέγας βασιλεὺς τῶν βασιλευόντων , καὶ κύριος τῶν κυριευόντων 0 .
οὗτος αὐτός , πάλιν ὑποβαίνων τῆς ἑαυτοῦ ἀξίας , εὑρίσκεται κατὰ τὴν ἁγίαν γραφὴν πατὴρ ὀρφανῶν καὶ κριτὴς τῶν χηρῶν , βασιλέων βασιλεύς , ἀρχόντων ἄρχων , κυριευόντων κύριος .
ὁρᾷς πολλὴν ἀφθονίαν φιλανθρωπίας ;
ὁρᾷς χρήσιμον τὸν φόβον τῆς εὐσεβείας καὶ τῆς ἐξουσίας ;
ὅπου μὲν γὰρ εἶδεν ἀρκοῦσαν τὴν ἐξουσίαν εἰς παραμυθίαν , ἐπέθηκε τὸν φόβον εἰς ὠφέλειαν ·
ὅπου δὲ εἶδε παραλελυμένην τῇ εὐτελείᾳ τὴν ὀρφανίαν , καὶ τὴν πτωχείαν τῇ ἀτονίᾳ τῆς χηρείας , προσήγαγε τὴν φιλανθρωπίαν εἰς παραμυθίαν .
ἐγὼ πατὴρ τῶν ὀρφανῶν 0 .
δύο ποιεῖ , καὶ τὴν φιλανθρωπίαν δείκνυσι , καὶ τὴν δυναστείαν κολάζει .
καλεῖ ἑαυτὸν πατέρα τῶν ὀρφανῶν , ἵνα καὶ τοὺς ἐν συμφορᾷ παραμυθήσηται , καὶ τοὺς ἐν δυναστείᾳ καταπλήξῃ , ὥστε μὴ ἐπηρεάζειν ὀρφανοῖς τε καὶ χήραις ·
ἐπειδὴ ὁ θάνατος ἐγύμνωσε τὸν μὲν τοῦ πατρός , τὴν δὲ ἐστέρησε τοῦ ἀνδρός , καὶ οὓς διέφθειρεν ὁ τῆς φύσεως νόμος , ἀνεκαίνισεν ὁ τῆς φιλανθρωπίας ὅρος ·
καὶ ἡ αὐτὴ χάρις τῇ μὲν ἔδωκε τὸν κριτήν , τῷ δὲ ὀρφανῷ πατέρα , τὸν βασιλέα τῶν ἁγίων 0 .
ὥστε , φησίν , ὦ ἄδικε , ἐὰν χήραις ἐπηρεάζῃς , τὸν τῶν χηρῶν προνοητὴν παροξύνεις ·
ἐὰν ὀρφανοὺς ἀδικῇς , υἱοὺς ἀδικεῖς θεοῦ .
ἐγώ εἰμι ὁ πατὴρ τῶν ὀρφανῶν καὶ κριτὴς τῶν χηρῶν .
τίς δὲ οὕτω τολμηρὸς πρὸς ἀσέβειαν , ὥστε υἱοὺς ἀδικεῖν θεοῦ , καὶ ταῖς ὑπὸ τοῦ θεοῦ προνοουμέναις χήραις ἐπηρεάζειν 0 ;
ὁρᾷς πῶς χρησίμως κατασκευάζει τὰ φάρμακα τῆς εὐσεβείας , καὶ τοὺς μὲν φοβεῖ , τοὺς δὲ ἐλεεῖ , οὐκ αὐτὸς μεριζόμενος , πρὸς δὲ τὰς γνώμας τῶν ἀνθρώπων ἁρμοζόμενος ;
προσάγωμεν τοίνυν ἑαυτοῖς , ἀδελφοί , φάρμακον εἰς σωτηρίαν τὴν μετάνοιαν ·
μᾶλλον δὲ δεξώμεθα παρὰ τοῦ θεοῦ τὴν μετάνοιαν ἰατρεύουσαν ἡμᾶς .
Οὐ γὰρ ἡμεῖς αὐτῷ ταύτην προσάγομεν , ἀλλ αὐτὸς ἡμῖν ταύτην ἐχορήγησεν .
ὁρᾷς αὐτοῦ τὴν ἀκρίβειαν τὴν ἐν τῷ νόμῳ ;
ὁρᾷς τὴν φιλανθρωπίαν αὐτοῦ τὴν ἐν τῇ χάριτι ;
ὅταν δὲ εἴπω τὴν ἀκρίβειαν τὴν ἐν τῷ νόμῳ , οὐ διαβάλλω κρίσιν , Ὅταν δὲ εἴπω τὴν ἀκρίβειαν τὴν ἐν τῷ νόμῳ , οὐ διαβάλλω κρίσιν , ἀλλὰ τῆς εὐαγγελικῆς χάριτος κηρύττω τὴν φιλανθρωπίαν ·
ὅτι ὁ μὲν νόμος ἀπαραιτήτως ἐκόλαζε τοὺς ἁμαρτάνοντας , ἡ δὲ χάρις μετὰ πολλῆς μακροθυμίας ὑπερτίθεται τὴν τιμωρίαν , ἵνα ἐπαγάγῃ τὴν διόρθωσιν .
δεξώμεθα τοίνυν μετάνοιαν , ἀδελφοί , φάρμακον εἰς σωτηρίαν , δεξώμεθα φάρμακον ἐξαλεῖφον ἡμῶν τὰ πταίσματα .
μετάνοια δέ ἐστιν , οὐχ ἡ λόγῳ κηρυττομένη , ἀλλ ἡ πράγμασι βεβαιουμένη ·
μετάνοια ἡ ἐξ αὐτῆς τῆς καρδίας ἐξαλείφουσα τὸν ῥύπον τῆς ἀσεβείας 0 .
λούσασθε γάρ φησι καθαροὶ γίνεσθε ·
ἀφέλετε τὰς πονηρίας ἀπὸ τῶν καρδιῶν ὑμῶν , ἀπέναντι τῶν ὀφθαλμῶν μου .
τί βούλεται τὸ περιττὸν τῆς λέξεως ;
τὸ γὰρ Ἀφέλετε τὰς πονηρίας ἀπὸ τῶν καρδιῶν ὑμῶν , οὐχ ἱκανὸν μηνῦσαι τὸ πᾶν 0 ;
διὰ τί οὖν Ἀπέναντι τῶν ὀφθαλμῶν μου 0 ;
ἐπειδὴ ἄλλως ὁρῶσιν ὀφθαλμοὶ ἀνθρώπων , καὶ ἄλλως ὁρᾷ ὀφθαλμὸς τοῦ θεοῦ ·
ἄνθρωπος γὰρ εἰς πρόσωπον , θεὸς δὲ εἰς καρδίαν 0 1 .
μὴ σχήμασι , φησί , νοθεύσητε τὴν μετάνοιαν , ἀλλ  ἀπέναντι τῶν ὀφθαλμῶν μου , τῶν τὰ κρυπτὰ ἐρευνώντων , δείξατε τοὺς καρποὺς τῆς μετανοίας .
δεῖ δὲ ἡμᾶς καθαιρομένους ἀπὸ τῶν ἁμαρτιῶν πρὸ ὀφθαλμῶν ἔχειν αὐτὰ τὰ ἁμαρτήματα ·
κ ἂν ὁ θεὸς διὰ φιλανθρωπίαν συγχωρήσῃ σοι τὴν ἁμαρτίαν , ἀλλὰ σὺ πρὸς τὴν ἀσφάλειαν τῆς ἑαυτοῦ ψυχῆς πρὸ ὀφθαλμῶν ἔχε τὴν ἁμαρτίαν .
ἡ γὰρ μνήμη τῶν προλαβόντων ἐποχὴ γίνεται τῶν μελλόντων ·
καὶ ὁ ἐπὶ τοῖς προτέροις δακνόμενος , περὶ τὰ δεύτερα ἀσφαλεστέραν τὴν γνώμην δείκνυσι .
καὶ ἡ ἁμαρτία μου φησὶν ἐνώπιόν μού ἐστι διὰ παντός , ἵνα πρὸ ὀφθαλμῶν ἔχων τὰ προλαβόντα , μὴ περιπέσῃ τοῖς μέλλουσιν .
ὅτι δὲ ταύτην παρ ἡμῶν ὁ θεὸς ἀπαιτεῖ τὴν κατάστασιν , ἄκουσον αὐτοῦ λέγοντος ·
ἐγώ εἰμι ὁ ἐξαλείφων τὰς ἁμαρτίας σου , καὶ οὐ μὴ μνησθήσομαι ·
σὺ δὲ μνήσθητι , καὶ κριθῶμεν , λέγει κύριος ·
λέγε σὺ πρῶτον τὰς ἁμαρτίας σου , ἵνα δικαιωθῇς .
Οὐκ ἀναμένει ὁ θεὸς χρόνον τὸν ἀπὸ τῆς μετανοίας ·
εἶπες τὴν ἁμαρτίαν σου , ἐδικαιώθης ·
μετενόησας , ἠλεήθης .
Οὐ χρόνος ἀπολογεῖται , ἀλλ ὁ τρόπος τοῦ μετανοοῦντος τὴν ἁμαρτίαν σβέννυσιν ·
ἔστι καὶ χρόνῳ πολλῷ παρεδρεύσαντα μὴ τυχεῖν σωτηρίας , καὶ ἐν ὀλίγῳ χρόνῳ γνησίως ἐξομολογησάμενον ἀποδύσασθαι τὴν ἁμαρτίαν .
πολὺν ἀνάλωσε χρόνον ὁ μακάριος Σαμουὴλ ἀξιῶν περὶ τοῦ Σαούλ , καὶ πολλὰς νύκτας διήνυσεν ἀγρυπνῶν περὶ τῆς τοῦ ἁμαρτήσαντος σωτηρίας ·
ὁ δὲ θεὸς τὸν χρόνον παραπεμπόμενος  Οὐ γὰρ συνέδραμε τῇ ἱκεσίᾳ τοῦ προφήτου ἡ μετάνοια τοῦ ἁμαρτήσαντος 0 .
λέγει πρὸς τὸν ἑαυτοῦ προφήτην ·
ἕως πότε σὺ πενθεῖς περὶ Σαοὺλ κ ἀγὼ ἀπῶσμαι αὐτόν ;
τὸ Ἕως πότε τὸν χρόνον δείκνυσι καὶ τὴν παραμονὴν τοῦ ἱκετεύοντος ·
καὶ ἀπεπέμψατο ὁ θεὸς τὸν χρόνον τῆς ἱκεσίας τοῦ προφήτου ·
οὐ γὰρ συνέδραμε τῇ πρεσβείᾳ τοῦ δικαίου ἡ μετάνοια τοῦ βασιλέως .
τῷ δέ γε μακαρίῳ Δαυίδ , δεξαμένῳ τὸν ἔλεγχον τῆς ἁμαρτίας διὰ τοῦ ἁγίου Ναθᾶν τοῦ προφήτου , καὶ εὐθέως πρὸς τὴν ἀπειλὴν ἐπιδειξαμένῳ τὴν γνησίαν ἐπιστροφήν , καὶ εἰπόντι Ἥμαρτον τῷ κυρίῳ , εὐθέως ῥῆμα ἓν ἐν μιᾷ ῥοπῇ προενεχθὲν γνησίως ὁλόκληρον ἤνεγκε τῷ μετανοήσαντι τὴν σωτηρίαν .
Εὐθὺς γὰρ ἡ διόρθωσις κατέλαβε τὴν ἀπόφασιν .
φησὶ γοῦν πρὸς αὐτὸν ὁ Ναθᾶν ·
καὶ κύριος ἀφῆκε τὴν ἁμαρτίαν σου .
ὅρα δέ μοι τὸν θεὸν βραδὺν εἰς τιμωρίαν καὶ ταχὺν εἰς σωτηρίαν ·
καί μοι πρῶτον ἐννόησον , ὅπως τὸν ἔλεγχον ὁ φιλάνθρωπος μετὰ πολλοὺς προσήγαγε χρόνους .
ἥμαρτεν ὁ Δαυίδ , ἐκυοφόρησεν ἡ γυνὴ καὶ οὐδεὶς ἔλεγχος τῇ ἁμαρτίᾳ παρηκολούθησεν , ἀλλὰ μετὰ τὸ ἀποτεχθῆναι τὸ βρέφος τὸ ἐκ τῆς ἁμαρτίας ἀποστέλλεται ὁ ἰατρὸς τῆς ἁμαρτίας .
διὰ τί δὲ ἁμαρτήσαντα εὐθέως οὐ διωρθώσατο ;
ἐπειδὴ οἶδεν ἐν ταῖς ἀκμαῖς τῶν ἁμαρτημάτων τυφλώττουσαν τὴν ψυχὴν τῶν ἁμαρτανόντων , διότι ἐκκεκώφωται τὰ ὦτα τῶν βεβαπτισμένων ἐν τῷ βάθει τῆς ἁμαρτίας .
ὑπερτίθεται οὖν φλεγμαίνοντι τῷ πάθει προσάγειν τὴν βοήθειαν , καὶ μετὰ τοσοῦτον χρόνον ὁ ἔλεγχος προσέρχεται ·
καὶ ἐν μιᾷ καιροῦ ῥοπῇ ἡ μετάνοια καὶ ἡ ἄφεσις 0 .
ὢ τῆς οἰκονομίας τοῦ ἀπειλήσαντος .
ὁρᾷς ὅτι ὀξὺς εἰς σωτηρίαν 0 ;
τοῦτο καὶ ἐπὶ τῶν ἄλλων ποιεῖ , βραδύνων μὲν πρὸς καθαίρεσιν , ταχύνων δὲ πρὸς ἀντίληψιν .
Οἷόν τι λέγω ·
ἐφ ἡμῶν τῶν ἀνθρώπων διὰ πολλῶν χρόνων τὰ κτίσματα κατασκευάζεται , καὶ ἐν πολλῷ χρόνῳ κτίζομεν οἶκον ·
καὶ τῆς μὲν οἰκοδομῆς πολὺς ὁ χρόνος , τῆς δὲ καθαιρέσεως ὀλίγος 0 1 .
ἐπὶ δὲ τοῦ θεοῦ τὸ ἀνάπαλιν 0 ·
ὅταν κτίζῃ , ταχέως κτίζει ·
ὅταν καταστρέφῃ , βραδέως καταστρέφει .
ταχὺς ὁ θεὸς κτίζων , βραδὺς καταστρέφων 0 ·
ἐπειδὴ θεῷ τὰ δύο πρέποντα 0 ·
καὶ γὰρ ἐκεῖνο , δυνάμεως , καὶ τοῦτο , ἀγαθότητος 0 1 ·
δι ὑπερβολὴν δυνάμεως ταχύς , διὰ πολλὴν ἀγαθότητα βραδύς 0 ·
ἔλεγχος δὲ τῶν ῥημάτων , ἡ πεῖρα τῶν πραγμάτων 0 .
ἐν ἓξ ἡμέραις ἐποίησεν ὁ θεὸς τὸν οὐρανὸν καὶ τὴν γῆν , τὰ μεγέθη τῶν ὀρέων , τὰς πεδιάδας , τὰς φάραγγας , τὰς νάπας , τὰς ὕλας , τὰ βλαστήματα , πηγάς , ποταμούς , παράδεισον , πᾶσαν τὴν ὁρωμένην ποικιλίαν , τὴν θάλατταν ταύτην τὴν μεγάλην καὶ εὐρύχωρον , τὰς νήσους , τὰς παραλίους χώρας καὶ τὰς μεσογείους ·
πάντα τὸν ὁρώμενον τοῦτον κόσμον καὶ τὸ ἐν αὐτῷ κάλλος ἐν ἓξ ἡμέραις ἐποίησεν ὁ θεός ·
τὰ ἐν αὐτῷ ζῷα τὰ λογικά , καὶ τὰ ἄλογα , καὶ πᾶσαν τὴν ὁρωμένην διακόσμησιν ἐν ἓξ ἡμέραις ποιεῖ .
Οὗτος οὖν ὁ ταχὺς εἰς τὸ κτίζειν , ὅτε ἐβουλεύσατο μίαν πόλιν καθελεῖν , εὑρέθη βραδὺς δι ἀγαθότητα .
θέλει καθελεῖν τὴν Ἱεριχὼ καί φησι πρὸς τὸν Ἰσραήλ .
κυκλώσατε αὐτὴν ἐπὶ ἑπτὰ ἡμέρας ·
καὶ τῇ ἑβδόμῃ ἡμέρᾳ πεσεῖται τὸ τεῖχος .
τὸν κόσμον ὅλον ἐν ἓξ ἡμέραις κατασκευάζεις , καὶ μίαν πόλιν ἐν ἑπτὰ ἡμέραις λύεις ;
τί γὰρ ἐμποδίζει σου τῇ δυναστείᾳ ;
διὰ τί γὰρ μὴ ἀθρόον καθαιρεῖς ;
Οὐ περὶ σοῦ ὁ προφήτης βοᾷ λέγων ·
ἐὰν ἀνοίξῃς τὸν οὐρανόν , τρόμος λήψεται ἀπὸ σοῦ ὄρη , καὶ τακήσονται ὡς κηρὸς ἀπὸ προσώπου πυρός ;
Οὐ τὰ ἔργα τῆς δυνάμεώς σου διηγούμενός φησιν ὁ Δαυίδ ·
Οὐ φοβηθησόμεθα ἐν τῷ ταράσσεσθαι τὴν γῆν , καὶ μετατίθεσθαι ὄρη ἐν καρδίαις θαλασσῶν .
ὄρη δύνῃ μεθιστᾶν καὶ εἰς θάλασσαν ἐμβάλλειν , καὶ μίαν πόλιν οὐ θέλεις καθελεῖν ἀντιλέγουσαν , ἀλλ ἑπτὰ ἡμέρας δίδως τῇ καθαιρέσει ;
Οὐχ ἡ δύναμίς φησιν ἀτονεῖ , ἀλλ ἡ φιλανθρωπία μακροθυμεῖ .
δίδωμι ἑπτὰ ἡμέρας , ὡς τῇ Νινευὶ τρεῖς ἡμέρας 0 .
ἴσως δέξεται κήρυγμα μετανοίας καὶ σωθήσεται .
καὶ τίς ὁ κηρύττων αὐτοῖς τὴν μετάνοιαν 0 ;
πολέμιοι τὴν πόλιν περιετειχίσαντο ·
ὁ στρατηγὸς ἐκύκλου τὰ τείχη ·
πολὺς ὁ φόβος , πολὺς ὁ θόρυβος 0 .
ποίαν οὖν αὐτοῖς ὁδὸν τῆς μετανοίας ἀνέῳξας ;
μὴ γὰρ προφήτην ἀπέστειλας ;
μὴ γὰρ εὐαγγελιστὴν διεπέμψω , μὴ γὰρ ἦν τις αὐτοῖς ὑποτιθέμενος τὸ συμφέρον ;
ναί φησιν , εἶχον ἔνδον διδάσκαλον τῆς μετανοίας τὴν θαυμαστὴν ἐκείνην Ῥαάβ , ἣν ἔσωσα διὰ μετανοίας .
τοῦ αὐτοῦ ἦν φυράματος .
ἀλλ ἐπειδὴ ἐξ αὐτοῦ οὐκ ἦν τοῦ φρονήματος , οὐκ ἐκοινώνησε τῇ ἁμαρτίᾳ ἡ μὴ κοινωνήσασα τῇ ἀπιστίᾳ .
καὶ ὅρα μοι τὸ ξένον τῆς φιλανθρωπίας κήρυγμα ·
ὁ λέγων ἐν τῷ νόμῳ 0 ·
Οὐ μοιχεύσεις , οὐ πορνεύσεις , με ταβαλὼν τὸ ῥῆμα διὰ φιλανθρωπίαν , βοᾷ διὰ τοῦ μακαρίου Ἰησοῦ ·
ῥαὰβ ἡ πόρνη ζήτω .
ἰησοῦς ἐκεῖνος ὁ Ναυὴ υἱὸς ὁ λέγων Ἡ πόρνη ζήτω , εἰκὼν ἦν τοῦ κυρίου Ἰησοῦ τοῦ λέγοντος ·
πόρναι καὶ τελῶναι προάξουσιν ὑμᾶς εἰς τὴν βασιλείαν τῶν οὐρανῶν .
Εἰ ζῆν ὀφείλει , διὰ τί πόρνη 0 ;
εἰ πόρνη , διὰ τί ζήτω ;
λέγω φησὶ τὴν προτέραν κατάστασιν , ἵνα θαυμάσῃς τὴν δευτέραν μετάστασιν .
καὶ τί ἐποίησέ φησιν ἡ Ῥαὰβ σωτηρίας πρόξενον ;
ὅτι ἐδέξατο τοὺς κατασκόπους μετὰ εἰρήνης 0 ;
τοῦτο καὶ πανδοχεύτρια ποιεῖ .
ἀλλ οὐκ ἀπὸ τῆς λέξεως μόνης καρποῦται τὴν σωτηρίαν , ἀλλὰ προηγουμένως ἀπὸ τῆς πίστεως καὶ τῆς πρὸς θεὸν διαθέσεως .
καὶ ἵνα μάθῃς τὴν ὑπερβολὴν τῆς ἐν αὐτῇ πίστεως , ἄκουε αὐτῆς τῆς γραφῆς διηγουμένης τὰ μεμαρτυρημένα αὐτῇ κατορθώματα .
ἦν ἐν πορνείῳ , ὥσπερ μαργαρίτης ἐν βορβόρῳ συμπεφυρμένος , χρυσὸς ἐν πηλῷ διερριμμένος , ἄνθος εὐσεβείας ἀκάνθαις κεχωσμένον , εὐσεβὴς ψυχὴ ἐν ἀσεβείας χώρῳ κατεκέκλειστο 0 .
καί μοι πρόσεχε τὸν νοῦν ἀκριβῶς .
ἐδέξατο τοὺς κατασκόπους , καὶ ὃν προέδωκεν Ἰσραὴλ ἐν τῇ ἐρήμῳ , τοῦτον ἐκήρυξεν ἡ Ῥαὰβ ἐν τῷ πορνείῳ .
Οἷόν τι λέγω , ὁ Ἰσραὴλ ἐν τῇ ἐρήμῳ ;
ὅτε τὸ ὄρος ἐπεπλήρωτο νεφέλης , καὶ γνόφου , καὶ σαλπίγγων , καὶ ἀστραπῶν , καὶ τῶν ἄλλων φοβήτρων , ἤκουσε παρὰ τοῦ θεοῦ ἐκ μέσου τοῦ πυρός ·
ἄκουε Ἰσραήλ ·
κύριος ὁ θεός σου , κύριος εἷς ἐστιν ·
οὐκ ἔσονταί σοι θεοὶ ἕτεροι ·
ἐγὼ ἐν τῷ οὐρανῷ ἄνω , καὶ ἐν τῇ γῇ κάτω , καὶ πλὴν ἐμοῦ θεὸς οὐκ ἔστι 0 1 .
ταῦτα ἀκούων ὁ Ἰσραήλ , μόσχον ἐχώνευσε , καὶ θεὸν ἠθέτησεν ·
ἠγνόησε τὸν δεσπότην , ἀπέγνω τὸν εὐεργέτην , καὶ λέγει τῷ Ἀαρών ·
ποίησον ἡμῖν θεούς .
Εἰ θεούς , διὰ τί ποίησον ;
πῶς θεοὶ τὰ γινόμενα 0 ;
Οὕτως ἡ κακία τυφλώττουσα , αὐτὴ ἑαυτῇ μάχεται , καὶ ἑαυτὴν ἀφανίζει .
Οὗτοι οἱ θεοί σου , Ἰσραήλ , οἱ ἐξαγαγόντες σε ἐκ γῆς Αἰγύπτου 0 .
Οὗτοι οἱ θεοί 0 .
ἕνα βλέπει μόσχον , ἓν τὸ γινόμενον εἴδωλον .
διὰ τί οὖν Οὗτοι οἱ θεοί 0 ;
ἵνα δείξῃ , ὅτι οὐχ ὃ βλέπει μόνον προσκυνεῖ , ἀλλὰ πολυθεΐαν φαντάζεται ·